ভোরের বাতাসের মৌতাত নিচ্ছিল মঙ্গলাও। বছর দেড়েক হল সে ভিনদেশে এসেচে। কিন্তু হতচ্ছাড়া এই তেঁতুলগাছটার অমৃতফল তাকে মোক্ষ নিতে দিলে না। ডাঁসা ডাঁসা টোপা টোপা তেঁতুলের মোহে মঙ্গলা আটকে রইল এর ডালে পালায়, শাখায় পাতায়। আলাপ হল কত জনের সাথে। মুখপোড়া মিনসেটাও আছে। গলায় দড়ি দে মরে এখন কেস খেয়ে বসে আছে। আত্মহত‍্যা মহাপাপ! “নঁরক ঝেঁতি হঁতি পাঁরে তঁরে!” মুখের উপর বলাতে সেই থেকে কথা কয় না।